google/wiki40b huggingface dataset:
Gametofitas

Gametofitas (gameta + gr. phyton 'augalas') – haploidinis individas, išsivystantis iš haploidinės ląstelės, kuri susidaro kai kurioms sporofito ląstelėms pasidalijus mejozės būdu. Atstovauja haploidinei kartai dviejų kartų augalų ir kai kurių dumblių vystymesi. Šių kartų individai paprastai yra skirtingos sandaros ir visada skirtingai dauginasi.
Aukštesniųjų augalų tam tikroms sporofito ląstelėms pasidalijus mejozės būdu (tai paprastai vyksta sporangėse) susidaro haploidinės sporos, iš kurių vystosi haploidiniai gametofitai. Daugelyje augalų (pataisai, paparčiai, plikasėkliai, gaubtasėkliai) sporangės būna dvejopos – makrosporangės ir mikrosporangės. Makrosporangėse vystosi makrosporos, iš kurių išsivysto moteriški gametofitai, o mikrosporangėse – mikrosporos, iš kurių išsivysto vyriškieji gametofitai.
Gametofituose susidaro gametos (tam mejozės nebereikia, nes visas gametofitas yra haploidinis), kurioms apsivaisinus susidaro zigota, iš kurios išauga sporofitas.
Tatung FC

Istorija

Klubas įkurtas 1969 m.
Pakruojo rajono savivaldybės taryba 2011–2015 m.

Pakruojo rajono savivaldybės taryba – Lietuvos Respublikos Pakruojo rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus.

Veikla

Pirmasis savivaldybės tarybos posėdis įvyko 2011 m. balandžio 14 d. Savivaldybės meru 16 balsų išrinktas Saulius Gegieckas. Povilas Karvelis surinko 9 balsus. Mero pavaduotoju paskirtas Romas Medzveckas, administracijos direktore – Asta Jasiūnienė, jos pavaduotoju – Virginijus Grigonis.
Berezanė (miestas)

Istorija

Berezanė šaltiniuose minima nuo XVII a. Čia 1843 m. lankėsi Tarasas Ševčenka. Buvo rajono centru 1923–1933, 1934–1962 m. Berezanei miesto statusas suteiktas 1981 m.
Didžioji Orda

Istorija

XV a. viduryje Didžioji Orda turėjo didelę reikšmę politiniame Rytų Europos gyvenime, tačiau ją, kaip ir Aukso Ordą, draskė vidiniai nesutarimai. 1455-56 m. Didžiąją Ordą nugalėjo Krymo chanas Chadži I Girėjus. 1459 m. nuo Didžiosios Ordos atsiskyrė Astrachanė, kurioje chanas Machmudas (valdė 1459-65 m.), pabėgęs nuo prieš jį sukilusio brolio, sukūrė nepriklausomą Astrachanės chanatą.
Orda subyrėjo 1502 m. Krymo chanatui užpuolus Aukso Ordą ir prisijungus dalį teritorijos. Rytinės Didžiosios Ordos teritorijos atiteko Nogajų Ordai.
Andrius Gudžius

Šeima

A. Gudžius gimė Kaune, nuo 1 metų su tėvais Rimantu ir Vaida Gudžiais persikėlė į Padauguvą, Kauno rajone. Turi jaunesnius brolį Mantą ir seserį. Vedęs, augina du vaikus.
Damas

Damas – smulki senovinė varinė Indijos moneta.
Damus įvedė Šer Šahas Sūris (angl. Sher Shah Suri) savo valdymo metais (1540–1545).
Vėliau Mogolų imperatoriai standartizavo damus kartu su sidabrinėmis rupijomis bei auksiniais mohurais kurdami vieningą Indijos monetų sistemą.
Krūtų didinimas

Krūtų didinimas – plastinės chirurgijos operacija, kurios metu didinamos moters krūtys chirurginiu būdu, pasitelkiant krūtų implantus arba nuosavus kūno riebalus. Procedūrai atlikti naudojama bendrinė arba vietinė nejautra.
Moterys, užsiimančios kultūrizmu bei svorių kilnojimu, dažnai renkasi krūtų didinimo implantais operaciją, norėdamos išlaikyti moterišką figūrą, kadangi padidėjus liesai raumeninei kūno masei bei sumažėjus kūno riebalų procentui, krūtys taip pat gerokai sumažėja.
Krūtų didinimo operacija gali būti atlikta estetiniais arba rekonstrukciniais tikslais.
Socialistinė teisė

Socialistinė teisė, Socialistinės teisės šeima – socialistinių, komunistinių valstybių teisė; teisės šeima.
Pagal teisės šaltinių reikšmę teisinėje sistemoje socialistinė teisė laikoma Romėnų-germanų teisei. Socialistinei teisei būdingas didelis valstybės vaidmuo, įvairių visuomenės gyvenimo, ūkio sričių kontrolė, socialinės garantijos, įtvirtintos įstatymais. Draugiškasis teismas – vienas socialistinės teisės atributų. Socialistinės teisės sistemai priskiriama TSRS ir sąjunginių valstybių (pvz., Lietuvos TSR) teisė, taip pat nacionalinė tokių valstybių kaip Kinija, Kuba, Laosas, Vietnamas ir kitų valstybių teisė.
Limbuvanas

Istorija

Manoma, kad limbų ir visų kirantų protėviai kadaise valdė Katmandu slėnį kaip Kiratų dinastija, o vėliau išsikėlė į rytus.

10 karalysčių

Pirmosios žinios apie Limbuvaną yra iš VI a., kuomet susiformavo 10 karalysčių su savo valdovų dinastijomis. Limbų kalba jos vadinamos jakthung laadže, ir vėliau jos vaidino svarbų vaidmenį Limbuvano istorijoje. Valstybės vadinosi: Tambanas, Maiva, Athraja, Jangvarokas, Pantharas, Phedapas, Ilamas, Bodhejus, Thara, Četaras.

Limbų kultūrinis atgimimas

Nuo XVII a. pašonėje augant tibetiečių kultūros Butano ir Sikimo karalystėms, Limbuvanas neteko kai kurių rytinių teritorijų, ir čia prasidėjo tibeto kultūros bei religijos ekspansija. Priešinantis jam, limbų tarpe prasidėjo kultūrinis atgimimas, kuomet buvo atnaujintas limbų rašto naudojimas, sukurta daug literatūros kūrinių.
CNIITočmaš

Pagrindinė veikla

Instituto paskirtis yra konstruoti ir gaminti įvairių tipų šaulių ginklus ir jų šaudmenis, kariškių ekipuotę, minosvaidžių ir artilerijos sistemas, optinius ir elektroninius prietaisus, sportinius ir medžioklinius šaudmenis, hermetišką šaulių ginklų gabenimo ir laikymo tarą, šaulių ginklų trenažierius imitatorius, taip pat vykdyti šaulių ginklų ir patrankų bandymus.
Cao Yuan

Biografija

2010 m. tapo Azijos žaidynių vyrų 10 m šuolių nuo platformos čempionu. Tais pačiais metais iškovotas auksas sinchroniniuose šuoliuose nuo 10 m platformos pasaulio taurėje. 2012 m. vasaros olimpinėse žaidynėse poroje su Zhang Yanquan iškovoti aukso medaliai sinchroniniuose šuoliuose. 2013 m. pelnė pirmąjį pasaulio čempionatų medalį - bronzą 10 m sinchroniniuose šuoliuose. 2015 m. pelnytas pirmasis pasaulio čempiono titulas 3 m sinchroninių šuolių rungtyje. 2016 m. vasaros olimpinėse žaidynėse pelnė auksą individualiuose šuoliuose ir bronzą sinchroniniuose šuoliuose.  2019 m. pasaulio čempionate laimėjo 3 m ir 10 m sinchroninių šuolių rungtis.
Juozas Bernotas

Biografija

Studijuoja Lietuvos kūno kultūros akademijoje. Sportuoja nuo 1999 m. Pirmasis treneris Rimantas Vilkas, dabartinis - Gintautas Bernotas.
Bernotas pateko į 2012 m. vasaros olimpines žaidynes ir tapo pirmuoju Lietuvos burlentininku olimpiados istorijoje. 2014 m. pasaulio čempionte Bernotas finišavo 23-ias ir iškovojo Lietuvai kelialapį į 2016 m. vasaros olimpines žaidynes. Tų pačių metų gruodį Bernotas laimėjo pasaulio taurės etapą Australijoje ir pateko į 2015 m pasaulio taurės finalinį etapą.
Libano švietimas

Libano švietimas – Libano, valstybės Artimuosiuose Rytuose, rytinėje Viduržemio jūros pakrantėje, švietimo sistema.

Švietimo sistema

Libano švietimo sistemai vadovauja Švietimo, Kultūros ir aukštojo mokslo bei Profesinio ir technikos rengimo ministerijos. Nuo 1946 m. arabų kalba privaloma visose bendrojo lavinimo mokyklose. 1960 m. įvestas nemokamas pradžios mokslas, nuo 1987 m. pradžios mokslas privalomas. Bendrojo lavinimo mokyklos yra viešosios, privačios ir iš dalies privačios, dažniausiai parapinės. Mokymo programą nustato Švietimo ministerija, ji privaloma visoms mokykloms.
Doria Pamphilj galerija

Dorija Pamfili galerija (it. Galleria Doria Pamphilj) yra meno muziejus, įsikūręs Romos Dorija Pamfili rūmuose. Adresas via del Corso 305.

Paveikslų kolekcija

Keletas žymiausių galerijos paveikslų:
Žuvies diena

Siužetas

Pagrindinė filmo herojė Veronika priklauso stiprių šiuolaikinių moterų tipui, kurios gali egzistuoti vienos. Dėl jos nėra ko bijoti: ji išgyvens, išplauks… Filme iliustruojami paprasčiausi kasdieniniai dalykai – emancipacija, valia, protas, sugebėjimai. Veronika laukiasi kūdikio ir tai tampa priežastimi atsisveikinti su praeitimi, kaip su nemaloniu sapnu.
Jurgis Frydrichas (Brandenburgo-Ansbacho markgrafas)

Biografija

Jurgis Frydrichas buvo Ansbacho markgrafo Jurgio Pamaldžiojo ir jo žmonos Emilijos Saksės (Saksonijos hercogo Henriko IV duktės) sūnus.
Pirmoji jo žmona buvo Elžbieta Brandenburg-Kiustrinietė (g.1540 m. rugpjūčio 29 d. – m. 1578 m. kovo 8 d.), kurią vedė 1559 m. Ji buvo
Antroji žmona buvo Sofija Braunšveig-Liuneburgietė (g. 1563 m. – m. 1639 m.), kurią vedė 1579 m. Ji buvo Braunšveigo-Liuneburgo hercogo ir Liuneburgo kunigaikščio Vilhelmo Jaunesniojo bei jo žmonos Dorotėjos Danės duktė.
Jurgis Frydrichas valdė savo gimtą Ansbacho markgrafystę, Frankoniją ir Jėgerndorfo hercogystę (kitaip dar Krnovo kunigaikštystė). 1556 m. ėmė valdyti Aukštutinę Sileziją, o po jo pusbrolio Albrechto Alsibiado mirties 1557 m. – Kulmbachą (Bairoito markgrafystė). 1577 m., kai Prūsijos hercogas Albertas Frydrichas sunkiai susirgo, tapo Prūsijos hercogystės regentu.
Jis buvo Hohencolernų giminės senosios Frankonijos linijos paskutinis atstovas, tad po jo mirties Ansbacho ir Bairoito markgrafystes paveldėjo giminaičiai iš Brandenburgo linijos (pagal 1598 m. Hohencolernų giminės Geros sutartį).
Jurgis Frydrichas atstatė Plasenburgo pilį ir rūmus Kulmbache, kurie buvo sunaikinti Antrojo markgrafų karo (1552–1554 m.) metu. Tai vieni įspūdingiausių Renesanso laikų rezidencinių rūmų Vokietijoje. Jis taip pat pastatė Viulcburgo (Wülzburg) tvirtovę ir senuosius Bairoito rūmus.
Jam valdant 1557–1603 m. Hohencolernų Frankonijos teritorijose (Brandenburge-Ansbache ir Brandenburge-Kulmbache) jis išlaikė taiką, atstatinėjo miestus ir pilis, įkūrė kelias mokyklas ir universitetą.
Potrauminio streso sindromas

Potrauminio streso sindromas (PTSS) (angliškai Posttraumatic Stress Disorder, amerikiečių dar vadinamas Post Vietnam Syndrom) yra emocinis sutrikimas, atsirandantis kaip reakcija į labai didelę psichinę traumą. Gali pasireikšti kaip viena iš galimų reakcijų į, pvz., fizinį smurtą, seksualinį užpuolimą, karą, visų rūšių katastrofas ir kt. Šį sindromą sukeliantys stresai yra susiję su intensyvia baime (dažniausiai – mirties baime), siaubu ir beviltiškumu. Būdingas požymis – pasikartojantys trauminiai efektai, silpnėjanti reakcija į dirgiklį. Kenčiantiems nuo PTSS sunku sutelkti dėmesį, sutrinka atmintis, miegas, perdėtas dirglumas, vystosi psichologinė amnezija, emocinis bukumas, pastebimi somatiniai sutrikimai. Sergantiems PTSS būdinga psichozė, depresija, panika, jie dažnai kenčia nuo alkoholizmo.
Potrauminio streso sindromą reguliuoja centrinės nervų sistemos struktūros, esančios giliai smegenų kamiene. PTSS metu pokyčiai fiksuojami trimis lygiais: žievėje, požievio branduoliuose ir kamiene. Blogiausia, kai pažeidžiamas kamienas: sutrinka jaudinimo - slopinimo procesai ir psichika. Šio sutrikimo pagrindiniai bruožai – po psichologinių stresų prasidedantys charakterio bruožai.
Kovo 24

Vardadieniai

Daumantas – Daumantė – Donardas – Ganvilė – Gabrielius – Liucija
Chalsanas

Chalsanas (rus. Халсан) – buvusi miško kirtėjų gyvenvietė apie 70 km į pietvakarius nuo Chorinsko, Cagan Dabano kalnagūbrio priekalniuose, Chorinsko rajonas, Buriatija.

Lietuviai

Chalsaną įkūrė tremtiniai (pastatė miške barakus), 1948 m. birželio mėn. iš TSRS okupuotos Lietuvos atitremti į Chalsaną. Iki 1951 m. atsikėlė apie 50 šeimų. Jie dirbo miško ruošos darbus, gesino miškų gaisrus. Badavo, daug žmonių sirgo, mirė, žuvo ar buvo sužaloti miško darbuose. Mirusieji buvo laidojami Celano kapinėse. Iškirtus miškus aplink dalis tremtinių perkelti į naujus kirtimo punktus. 1957 m. likusieji pradėjo grįžti į Lietuvą, gyvenvietė sunyko. 1989 m., 1990 m. Chalsane lankėsi buvusių tremtinių ekspedicijos iš Kauno, Šiaulių, Panevėžio.
Moskitų Krantas

Geografija

Kartais šis vardas taikomas visai Nikaragvos pakrantei, net iki Mosquitia Hondūre, tačiau apibūdinant tiksliau Moskitų Krantas yra siaura pakrantės teritorija palei Karibų jūrą tarp 11° 45' to 14° 10' šiaurės platumos, į šalies gilumą siekianti apie 70 km ir iš ilgio sudaranti 400 km iš šiaurės į pietus.
Svarbiausias teritorijos miestas buvo Bluefields (arba Blewfields), kuris turėjo geras prieplaukas ir buvo faktinė Moskitų kranto sostinė.

Istorija

Teritorijos pavadinimas kilęs iš jos pirmųjų gyventojų indėnų miskitų. Jie yra nedidelio ūgio ir tamsios odos spalvos, dėl to kai kas mano, kad jiems didelę įtaką padarė maišymasis su Afrikos kilmės vergais, kurie pateko į Moskitų krantą sudužus juos gabenusiems laivams. Kiti vietiniai gyventojai buvo sumai.
Po to, kai Ispanija nukariavo Gvatemalą, miskitų žemės buvo paskelbtos ispanijos teritorija ir formaliai administruojamos kaip Gvatemalos generalkapitonija. Tačiau realios valdžios šioje teritorijoje Ispanija neturėjo. Dėl to apie 1630 m čia ėmė kurtis britai.
Britų išauklėtas miskitų lyderis Oldmanas 1625 m. konsolidavo vietos indėnus ir įkūrė savo karalystę. 1655 m. miskitai pripažino Britanijos viršenybę: čia oficialiai kurtas Didžiosios Britanijos protektoratas. Nepaisant to, vietos miskitų karaliai valdė šalį. Jie sparčiai perėmė anglų kultūrą, papročius, vardus.
Per visą britų viešpatavimo laikotarpį Ispanija nenorėjo pripažinti britams šios teritorijos, kas sukėlė įtampą. Jis dar labiau išaugo po 1820 m., susikūrus nepriklausomoms valstybėms. 1860 m. Britanija galiausiai pasirašė sutartį su Nikaragva, perduodama jai Moskitų krantą. Miskitų karaliai sutiko su šia sutartimi tik su ta sąlyga, jog bus išsaugota jų vietinė autonomija. Tačiau mirus karaliui Džordžui Augustui Frederikui II, Nikaragva nutraukė jų valdžią ir karalystę panaikino.
Nepaisant to, miskitai realiai kontroliavo šį kraštą ir patys rinkosi karalius. Tik 1894 m. Nikaragvai pavyko inkorporuoti moskitų krantą į savo sudėtį kaip Zelajos rajoną.
1960 m. šiauriausia Moskitų kranto atkarpa buvo atiduota Hondūrui tarptautinio teisingumo teismo sprendimu.
Iki šiol buvęs britų protektoriatas yra kultūriškai skirtingas nuo likusios Nikaragvos dalies. 2009 vietos indėnai paskelbė Moskitijos valstybę, kuri nėra pripažinta nė vienos kitos valstybės.
Mar del Plata

Istorija

Iki atvykstant europiečiams čia buvo įsikūrusios indėnų gentys (didivetai, čečetai). 1746 m. Ispanijos Karalystės įsakymu jėzuitų ordinas įkūrė gyvenvietę netoli dabartinės Laguna de los Padres, tačiau netrukus ją sugriovė indėnai. 1856 m. vėl apgyvendinta įkūrus mėsos sūdymo manufaktūras. 1874 m. vasario 10 d. įkurtas Mar del Platos (ispanų k. „Sidabro jūra“) miestas. Ypač sparčiai pradėjo augti nuo 1886 m., nutiesus geležinkelį iš Buenos Airių. Miestui būdinga europietiško stliaus architektūra. Prabangūs viešbučiai (pirmasis Hotel Bristol įkurtas dar 1888 m.) ir kazino.

Susisiekimas

Automagistrale ir geležinkeliu sujungta su Buenos Airėmis. Triskart per dieną lėktuvų skrydžiai į sostinę iš Kolinos oro uosto.

Ekonomika

Mar del Plata – svarbus žvejybos uostas. Maisto ir žuvies apdirbimo, tekstilės ir kita pramonė. Tarptautinis turizmas.

Sportas

Mieste 1978 m. vyko XI pasaulio futbolo čempionatas. Mar del Platos mieste startavo 2012 m. Dakaro ralio lenktynės.
Šiaulėnų Šv. Onos bažnyčia

Istorija

Pirmąją bažnyčią 1514–1518 m. pastatė Mikalojus Butrimavičius ir Barbora Butrimavičienė ir skyrė jai turto. Šiaulėnuose gyveno 3 vikarai. Juos išlaikė klebonas. 1551–1612 m. bažnyčia priklausė evangelikams reformatams. Susenus bažnyčiai, nauja statyta 1731 m. Jai 1820 m. priklausė Mantviliškių kaimas. Klebonas Augustinas Kybartas 1841 m. (pirmasis Žemaitijoje) pradėjo skelbti blaivybės idėją. Mirdamas jis bažnyčiai paliko 50 valakų žemės; parapijai priklausė Polekėlės (Daujotavo) filija. Marijona Šemetienė 1765 m. įsteigė altariją ir aprūpino ją beneficija. Nuo 1805 m. veikė parapinė mokykla.
Juozapas Šemeta kapinėse 1850 m. pastatė mūrinę koplyčią. Jonas Šemeta 1857 m. pastatė naują mūrinę bažnyčią pagal architekto Fulgento Rimgailos projektą. Tik 1880 m. ją konsekravo vyskupas Aleksandras Beresnevičius. Šiaulėnuose 1937–1942 m. vikaravo kunigas Rapolas Krasauskas. Jis surinko ir paskelbė daug istorinių žinių apie Lietuvos bažnyčias. 1938 m. bažnyčios vidus išdažytas, įrengti marmuriniai altoriai.

Architektūra

Bažnyčia turi romaninės ir gotikinės architektūros bruožų, stačiakampio plano, dvibokštė. Vidus 3 navų, skliautuotas. Šventorių juosia metalinė ažūrinė tvora.
Saulkrastų savivaldybė

Istorija

Savivaldybė sudaryta 2009 m. reformos metu iš Rygos rajono dalies.
Rietis

Istorija

Rietis buvo svarbi sabinų vieta. Po to, kai Manijaus Kuriaus Dentato vadovaujami romėnai juos III a. pr. m. e. pabaigoje užkariavo, kaimas tapo svarbiu punktu ankstyvojoje romėnų kelių sistemoje. Per jį ėjo Salarijos kelias, per Apeninus jungęs Romą su Adrijos jūra.
Dentatas nusausino ežerą ir jį pavertė Velino Neros intaku. Ežero dugnas tapo derlinga lyguma. Žemės rėžiai buvo padalinti į kvadratus, o miestas buvo perstatytas pagal romėnų papročius ir sutvirtintas gynybinėmis sienomis. Buvo pastatytas akmeninis tiltas per Velino upę ir viadukas.
Dėl derlingų žemių ir svarbos Rietis dažnai minimas lotynų raštuose. Ciceronas rašo, kad tarp Reate ir Interamna (Ternio) kilo įtampa dėl derlingų lygumų, o jo draugas Aksijus netoliese turėjo vilą.
Žlugus Vakarų Romos imperijai, miestą sugriovė barbarai, bet valdant lombardams tai buvo svarbus Gastaldo centras ir priklausė Spoleto kunigaikštystei. Frankų laikais Rietis buvo grafystės centras. Jį nusiaubė saracėnai IX ir X a. ir karalius Rodžeris II Sicilietis 1149 m.
Su Romos miesto pagalba Rietis buvo atstatytas ir nuo 1198 m. tapo nepriklausomu miestu, palaikančiu popiežių, su savo podesta.
Dėl popiežių palankumo čia įvyko daug svarbių įvykių: 1185 m. Konstancija Sicilietė ištekėjo už Henriko VI, popiežius Mikalojus I Didysis 1289 m. karūnavo Karolį I Anžu Apulijos, Sicilijos ir Jeruzalės karaliumi, popiežius Grigalius IX 1234 m. kanonizavo Šv. Dominyką.
Po to, kai popiežius persikėlė į Avinjoną, mieste kilus vaidams tarp popiežiaus ir imperatoriaus šalininkų, Rietį užėmė Neapolio karalius. 1354 m. jį atkovojo kardinolas Albornocas, o vėliau jį valdė Alfanių šeima. Buvo nusausinta daugiau lygumų ir vėl kilo nesutarimai su Terniu.
Rietis buvo popiežiaus valstybės provincijos sostinė 1816-1860 m. Po Italijos suvienijimo, pradžioje Rietis priklausė Abrucams, bet 1923 m. atiteko Lacijui.
Giedrius Stasevičius

Biografija

1982 m. Vilniaus universiteto (VU) Teisės fakultete baigė teisę, įgijo teisininko kvalifikaciją. 1993–1994 m. baigė podiplomines teisės studijas Hiustono universiteto (JAV) Teisės fakultete, teisės magistras (LL.M.). 1994 m. stažavosi advokatų kontoroje „Jenkens & Gilchrist“ Hiustone (JAV). Pagal profesinių mainų programą atliko praktiką advokatų kontoroje „McRoberts“ Glazge, Škotijoje (1996 m.).
Nuo 1995 m. „Lideika, Petrauskas, Valiūnas ir partneriai" teisininkas. Nuo 1997 m. balandžio mėn. 24 d. advokatų kontoros „Lideika, Petrauskas, Valiūnas ir partneriai LAWIN“ advokatas, nuo 1998 m. partneris. Iki 2008 m. Finansų ir mokesčių praktikos grupės vadovas.
Praktikos sritys: bankų ir finansinės veiklos reguliavimas; finansavimo sandoriai; investicinės paslaugos ir kapitalo rinkos; draudimas ir perdraudimas; restruktūrizavimas ir bankrotas; ginčai; viešojo ir privataus kapitalo partnerystė.
Lietuvos advokatų tarybos narys (nuo ~2002 m. iki 2008 m. balandžio 18 d.), asociacijos „American Chamber of Commerce“ Lietuvoje valdybos narys, Vilniaus komercinio arbitražo teismo arbitras.
Įstatymų dėl vertybinių popierių rengimo grupės narys (1992–1993 m.), 2002-2003 m. darbo grupės koncesijų teisės srityje narys. Europos Komisijos „Teisinio tikrumo“ grupės, įsteigtos kliringo ir atsiskaitymų Europos Sąjungoje klausimams spręsti, narys (2005 m.).
Moka anglų, rusų kalbas.
Anglų mėgėjų futbolo rinktinė

Anglų mėgėjų futbolo rinktinė – mėgėjų futbolo komanda, atstovavusi Angliją iki 1974 metų.

Isorija

Rinktinė suburta XX a. pradžioje, kai į pagrindinę rinktinę daugiausiai patekdavo tik profesionalūs futbolininkai.
Komanda XX a. 1-2 dešimtmečiais sėkmingai žaidė tarptautines rungtynes, taip pat atstovavo Didžiąją Britaniją olimpinėse žaidynėse (1908-1912 m.).
Rinktinė egzistavo iki 1974 metų, kai Anglijos futbolo asociacija (FA) nebeskyrė profesionalų nuo mėgėjų.
Mitai ir faktai

Mitai ir faktai – grožinės ir dokumentinės literatūros žurnalas, leistas 1992–1993 m. Vilniuje.

Istorija

Įsteigė ir leido UAB „Žinia“. Tiražas 1992 m. – 20 000 egz., 1993 m. – 6000 egz. Išėjo 5 numeriai.
Redaktorius A. Bučys.
Gliuksburgai

Gliuksburgai (vok. Glücksburg, dan. Slesvig-Holsten-Sønderborg-Lyksborg), Zonderburgai-Gliuksburgai – karalių dinastija, nuo 1863 m. valdanti Daniją, nuo 1905 – Norvegiją, 1863–1967 m. valdžiusi Graikiją.

Istorija

Dinastija pavadinta Gliuksburgo miestelio šiaurės Vokietijoje vardu. Tai yra šalutinė Šlezvigo-Holšteino Oldenburgų dinastijos šaka. Oldenburgų dinastija kilusi iš Oldenburgo grafo Kristijono, kuris 1448 m. tapo Danijos, o 1450 m. Norvegijos karaliumi. Kadangi Oldenburgų ir Šlezvigo-Holšteino-Zonderburgo-Augustenburgo dinastijų pagrindinės šakos išnyko atitinkamai 1863 ir 1931 m., Gliuksburgai dabar yra seniausia išlikusi Oldenburgų dinastijos šaka.
Dinastijos pradininkas Šlezvigo-Holšteino hercogas nuo 1816 m. Frydrichas Vilhelmas (1785–1831 m.) Jo sūnus Kristijonas IX 1863 m. tapo Danijos karaliumi, o šio sūnus Jurgis I tais pačiais metais vainikuotas Graikijos karaliumi.
Skraidanti Žuvis

Skraidanti Žuvis (Volans, Vol) – 76-as iš 88 pagal dydį pietų pusrutulio žvaigždynas. Lietuvoje nematomas. Ryškių žvaigždžių nėra. Žvaigždyną į žvaigždėlapius įtraukė Johann Bayer 1603 m. veikale Uranometria.
Wakamaru

Wakamaru – Mitsubishi firmos gaminamas robotas, panašus į žmogų.
Tokio tipo robotai pirmą kartą pasirodė prekyboje 2005 m. rugsėjo mėn. Robotas, kurio kaina apie 14 tūkstančių JAV dolerių, gali atpažinti veidus, suprasti kai kurias frazes, aiškinti, vykdyti kai kurias sekretorės funkcijas, stebėti patalpas.
Robotas yra geltonos spalvos, jo aukštis 100 cm, sveria 30 kg. Turi dvi rankas ir juda ant apvalaus pagrindo, kurio skersmuo 45 cm.
Robotas valdomas Linux operacinės sistemos ir veikia su keliais procesoriais. Yra galimybė prijungti prie interneto.
FITS

FITS – Flexible Image Transport System – lanksti vaizdų perdavimo (saugojimo) sistema. Tai yra vaizdų, duomenų ir metaduomenų saugojimo failuose standartas, pradėtas kurti dar 1981 metais. Paskutinė standarto versija yra FITS 3.0 (2009 liepa). Plačiausiai jis yra naudojamas informacijos saugojimui astronomijoje.
Metaduomenys yra saugomi ASCII formoje, tekstiniame pavidale, eilutėmis po 80 simbolių. Po jų eina duomenų blokai. Nors pradžioje šis formatas buvo skirtas vien vaizdams, vėliau jis buvo išplėstas lentelių bei kitų duomenų saugojimui.
FITS palaikymas realizuotas daugybei programavimo kalbų: C/C++, IDL, Fortran, Python, Java ir kitose.